b'\n_START_ARTICLE_\nNosilka helikopterjev\n_START_PARAGRAPH_\nNosilka helikopterjev je posebna vrsta vojne ladje, ki je namenjena delovanju helikopterjev iz njene palube. Tako opravlja transport, vzlet in pristanek ter usmerjanje oziroma vodenje mornari\xc5\xa1kih helikopterjev in jo zaradi podobnih zna\xc4\x8dilnosti se uvr\xc5\xa1\xc4\x8da med letalonosilke.\n_START_SECTION_\nKvalifikacija\n_START_PARAGRAPH_\nTreba je vedeti da vsaka letalonosilka lahko nase prejme tudi ve\xc4\x8d helikopterjev in zato je v\xc4\x8dasih kvalifikacija tovrstnih ladij ote\xc5\xbeena. Poleg tega obstajajo ladje imenovane Amfibijsko napadalne ladje, ki prav tako uporabljajo helikopterje za desant. Njihova zna\xc4\x8dilnost je ta, da imajo na krovu tudi posadko mornari\xc5\xa1ke pehote, ki je posebej izurjena za desante in podobne akcije. V praksi se uporablja me\xc5\xa1anica vseh mo\xc5\xbenosti z namenom ve\xc4\x8dje uporabnosti in zmanj\xc5\xa1anja stro\xc5\xa1kov.\n_START_SECTION_\nNamen in uporaba\n_START_PARAGRAPH_\nUporablja se jih prvenstveno v dva namena. Prvi je protipodmorni\xc5\xa1ko delovanje za katero je helikopter kot ustvarjen in je najprimernej\xc5\xa1o tovrstno zra\xc4\x8dno oro\xc5\xbeje. Drugi namen je izvajanje zra\xc4\x8dnih desantov. Lastnik tovrstnih ladij je sposoben v kratkem \xc4\x8dasu izvesti desant na skoraj katerikoli del obale kjerkoli na svetu. Omejitev je le doseg helikopterjev.'